Sarkozi: Plan za budućnost Evrope
Francuski predsjednik najavio je da će Francuska i Njemačka naredne sedmice ponuditi novi plan za rješavanje dužničke krize
Na tržištima je danas došlo do neznatnog olakšanja zbog vijesti da je Španija uspjela da proda tri milijarde 750 miliona duga, dan nakon što su centralne banke, među kojima su američke Federalne rezerve i Evropska centralna banke, preduzele kooridnisanu akciju za obezbjeđivanje neophodne likvidnosti evropskim bankama. Troškovi zaduživanja Madrida bili su preko pet odsto - najviši od perioda prije uvođenja eura, ali i mnogo manji od 7 odsto, nivoa za koji mnogi smatraju da je neodrživ. Takođe je bila dobra potražnja za francuskim dugoročnim dužničkim obveznicama. Potez centralnih banaka, po svemu sudeći, donio je određena poboljšanja na tržištima, s obzirom na pad troškova zaduživanja Španije i činjenice da Francuska više nije na dirketnom udaru družničke krize, smatra ekonomista Tobijas Blatner. " Sve ozbiljnije prijetnje evropskim ekonomskim izgledima, povod su za zabrinutost Maria Dragija, novog predsjednika Evropske centralne banke. Dragi je u svom prvom obraćanju Evropskom parlamentu nagovijestio da je banka spremna da preduzme odlučniju akciju za rješavanje evropske dužničke krize, ukoliko politički lideri na samitu naredne nedjelje hvate strožiju kontrolu budžeta. " Dok eurozona razmatra veću fiskalnu integraciju, guverner Banke Engleske Mervin King poziva britanske banke da nastave da akumuliraju kapital kako bi se zaštitile. I to je veliki znak pitanja. Ekonomisti smatraju da je nova akcija centralnih banaka malo vjerovatna, što znači da je sada ponovo na evropskim političarima da uvedu veći fiskalnu integraciju, ne bi li trajno riješili dužničku krizu.